Kes Fritzl

Kes Fritzl timbul pada tahun 2008 ketika seorang wanita bernama Elizabeth Fritzl (dilahirkan pada 6 April 1966) memberitahu penyiasat di kota Amstetten, Austria Bawah, bahawa dia telah dikurung oleh bapanya, Josef Fritzl (dilahirkan pada 9 April 1935) selama 24 tahun. Josef Fritzl telah melakukan penyerangan seksual dan rogol terhadap anak perempuannya, Elisabeth Fritzl untuk sejumlah kali yang tidak terkira ketika Elisabeth dipenjarakan oleh Josef dalam sebuah kawasan sulit di dalam tingkat bawah tanah pada rumah keluarga.

Rogol-rogol sumbang mahram ini mengakibatkan kelahiran tujuh orang anak. Tiga orang anak dalam kurungan bersama-sama dengan ibu mereka; seorang anak mati sekejap selepas dilahirkan dan mayatnya dibakar oleh Josef Fritzl dan tiga lagi anak dibesarkan oleh Josef Fritzl dan isterinya selepas mereka dua memujuk pihak berkuasa bahawa ketiga-tiga anak itu dijumpa selepas ditinggalkan oleh penjaga asal.

Josef Fritzl ditahan atas sabitan rogol, penjaraan palsu, pembunuhan melalui pengabaian, dan sumbang mahram oleh polis Austria seminggu selepas anak sulung Elisabeth Fritzl, Kerstin Fritzl, jatuh sakit dan dibawa ke hospital oleh Josef Fritzl sendiri. Pada Mac 2009, Josef Fritzl mengaku salah kepada semua sabitan dan dihukum dengan hukuman penjara seumur hidup.

Kejadian penting
 Tarikh  Kejadian penting1977 Josef  mula melakukan penderaan seksual terhadap Elisabeth, anak perempuannya yang berumur 11 tahun pada masa itu.1980 Maria, ibu Josef, mati di dalam tingkat bumbung rumah Josef.1981-1982Josef mula mengubah suai tingkat bawah tanah tersembunyi pada rumah kepada bilik penjara.28 Ogos 1984 Josef mengumpan Elisabeth yang berumur 18 tahun ke dalam tingkat bawah tanah rumah, lalu mempenjarakannya.November 1986 Elisabeth tergugur kandungan dalam minggu kesepuluh kehamilan.30 Ogos 1988 Kerstin dilahirkan dan hidup di dalam tingkat bawah tanah rumah sehingga umur 19 tahun.1 Februari 1990 Stefan dilahirkan dan juga tinggal di dalam tingkat bawah tanah rumah sehingga tahun 2008, ketika dia berumur 18 tahun.29 August 1992Lisa dilahirkan. Pada Mei 1993, ketika dia berumur 9 bulan, dia dijumpai di luar rumah keluarga dalam kotak kadbod, "ditinggalkan" di sana oleh Elisabeth dengan nota yang meminta penjagaan anak tersebut.1993 Selepas permintaan berulang-ulang oleh Elisabeth, Josef membenarkan peluasan penjara itu. Penjara diluaskan daripada  kepada 26 Februari 1994Monika, anak keempat, dilahirkan.Disember 1994 Monika yang berumur 10 bulan dijumpai dalam sebuah kerusi tolak di luar pintu masuk rumah. Sekejap selepasnya, Rosemarie, isteri kepada Josef, menerima panggilan telefon yang memintanya menjaga anak tersebut. Suara pemanggil seperti suara Elisabeth, tetapi diduga bahawa Josef menggunakan rakaman suara Elisabeth. Rosemarie melaporkan insiden ini kepada pihak polis dan terkejut bahawa Elisabeth mengetahui nombor telefon baharu mereka.28 April 1995 Elisabeth melahirkan Michael dan Alexander, pasangan kembar lelaki. Michael mati dalam tempoh yang kurang daripada 3 hari dan badannya diambil dan dibakar oleh Josef. Alexander, yang terus hidup, dibawa ke atas pada umur 15 bulan dan "dijumpai" dalam keadaan yang seperti keadaan kedua-dua kakaknya ketika mereka "dijumpai".16 Disember 2002 Felix dilahirkan. Menurut sesuatu kenyataan oleh Josef, dia membuat Felix tinggal di tingkat bawah tanah rumah kerana isterinya tidak dapat menjaga lebih anak.19 April 2008 Josef merancang untuk Kerstin yang berumur 19 tahun dan sakit teruk dibawa ke hospital tempatan.26 April 2008 Pada waktu petang, Josef melepaskan Elisabeth, Stefan dan Felix dari tingkat bawah tanah dan dibawa ke atas. Josef memberitahu isterinya bahawa Elisabeth telah memutuskan untuk pulang ke rumah selepas ketiadaan selama 24 tahun. Selepas itu, pada waktu petang juga, Josef dan Elisabeth dimasukkan dalam penahanan polis, di mana Elisabeth memberitahu tentang pemenjaraannya yang berlangsung untuk dekad-dekad ketika disoal.19 Mac 2009 Selepas perbicaraan selama empat hari, Josef mengaku salah kepada sabitan pembunuhan Michael (salah seorang daripada anak (dan cucu) lelaki kepada Josef), bersama-sama dengan kesalahan perhambaan, sumbang mahram, rogol, paksaan dan pemenjaraan palsu terhadap Elisabeth, anak perempuannya. Josef dihukum dengan hukuman penjara seumur hidup.

Nota kaki

Rujukan

Kategori:Rogol
Kategori:Sumbang mahram
Kategori:Jenayah seks
Kategori:Kes orang hilang
Kategori:Penderaan kanak-kanak
Kategori:Keganasan terhadap wanita